Milan Dubec

Milan Dubec (* 27. september 1980, Žilina) je slovenský podnikateľ, vizionár, investor a filantrop, ktorý vlastní a riadi projekty v developmente, online a médiach.

Je zakladateľom viacerých úspešných portálov ako Azet.sk, Aktuality.sk, Pokec.sk, Bistro.sk, Nehnuteľnosti.sk a spolumajiteľom viacerých ďalších úspešných firiem na Slovensku (GoodRequest, EIV.AI, Zilinak.sk). Naďalej je akcionárom multimediálneho vydavateľstva Ringier Slovakia, výkonným riaditeľom developerskej spoločnosti Reinoo, a.s. a investorom do technologických start-upov.

V uplynulých rokoch bola jeho aktivita cielená najmä na mesto Žilina, kde investuje to výstavby administratívnych a rezidenčných budov s dôrazom na udržateľnosť, ekologické riešenia a podporu zelene v meste.

Životopis 
 1997Ako šestnásťročný založil prvý internetový portál s cieľom poskytnúť priestor pre stretávanie sa v online priestore – Zoznamka.sk.
 1999Spustenie platformy Pokec.sk, ktorá bola zlúčená so Zoznamka.sk a do dnes je jednou z najnavštevovanejších online komunít na Slovensku.
 2000Založenie internetového portálu Azet.sk. Azet sa stal v roku 2001 najnavštevovanejšou online komunitnou platformou na Slovensku. Neskôr do portfólia Azetu pribudli Azet mail, Azet Mapy, Kalendar.sk, Komunikuj.sk a ďalšie.
 20052010Spustenie ďalších online portálov ako Aktuality.sk, Diva.sk, Najmama.sk, Ťahaky-referáty.sk, Sport.sk, Dobruchut.sk, Autobazar.sk, Bazar.sk a ďalšie.
 2010Predaj 70 % podielu v Azet.sk multimediálnemu vydavateľstvu Ringier Axel Springer Slovakia, a.s.
 2011Založenie Reinoo, a.s. – developerskej spoločnosti zameranej na výstavbou kancelárskych budov, rezidenčných komplexov a prenájmom nehnuteľností.
 2012Do portfólia pribudol online portál Nehnuteľnosti.sk, ktorý sa po krátkom čase stal jednotkou na trhu.
 2013Vznik úspešného startup-u Bistro.sk a akvizícia Autovia.sk
 2013Milan Dubec sa stal investorom a spolumajiteľom spoločnosti GoodRequest s.r.o. – tvorba digitálnych produktov.
 2014Milan Dubec sa stal CEO najväčšieho slovenského printového vydavateľstva – Ringier Axel Springer Slovakia, a. s. (Nový Čas, EVA - Hriešne dobrá, Život.sk, Nový čas pre ženy...).
 2015Založenie coworkingového centra Banka Žilina v spolupráci s Vedecko-technologickým parkom (VTP) Žilina.
 2015Založenie spoločnosti United Classifieds – sieť slovenských inzertných portálov zahrňujúcich inzeráty z realitného trhu, auto-moto segmentu a každodennej súkromnej riadkovej inzercie. Dnes tu patria portály ako Nehnuteľnosti.sk, Topreality.sk, Reality.sk, Byty.sk, Realsoft, Autobazar.sk, Autovia.sk, Bazar.sk a ďalšie.
 2016Zlúčenie spoločnosti Azet.sk a Ringier Axel Springer Slovakia, a.s. Milan Dubec naďalej zostáva generálnym riaditeľom.
 2019Odchod z funkcie generálneho riaditeľa v Ringier Axel Springer Slovakia, a.s.. Milan Dubec naďalej zostáva v spoločnosti ako akcionár až do súčasnosti.
 2021Vznik Nadácie Milana Dubca, ktorá podporuje diskusiu a iniciatívy v oblasti klimatickej krízy, vzdelávania a demografickej zmeny. Svojimi aktivitami nadväzuje na zelené projekty, ktorým sa podnikateľ a investor Milan Dubec dlhodobo venuje. Nadácia vyhlasuje na ročnej báze grantový program #krajsievmeste, kde podporuje projekty zamerané na obnovu zanedbaných verejných priestorov, zeleň a komunitný život v meste Žilina.
 2021Investovanie do regionálneho spravodajského portálu Žilinak.sk.
 2022Milan Dubec sa stáva akcionárom v spoločnosti Petit Press – významné slovenské vydavateľstvo multimediálnych produktov a služieb (Denník SME, SME.sk, MY Noviny, Korzár a iné).
 2022Redakcia magazínu Forbes Slovensko udelila titul Osobnosť roka 2022.
 2023Investor a spolumajiteľ spoločnosti ELV.AI, ktorá poskytuje Moderáciu online diskusie v boji proti dezinformáciám a nenávisti.
 2023Účinkovanie v projekte Televízie Markíza Jama levova, šou v ktorej účastníci predstavujú svoj podnikateľský nápad. Päť investorov sa musí rozhodnúť, do ktorého podnikateľského projektu investujú vlastné peniaze.

Referencie 

Slovenskí podnikatelia
Osobnosti zo Žiliny